# Sanpedrotarra Arraun Elkartea

Sanpedrotarra Arraun Elkartea Pasaiako Pasai San Pedro auzoko arraun elkartea da. 1958an sortu bazen ere, 1880an irabazi zuen lehendabizikoz Kontxako Bandera. Guztira 15 aldiz irabazi du Kontxako Bandera.
Kontxako lehenengo garaipena 1880. urtekoa du. 1927-1935 artean eta 1987-1997 artean izan zituen urrezko aroak. TKE Ligako ohiko elkartea izan bada ere azkenaldian KAE Ligan ari da, baina maila onean, hiru aldiz izan da Ligako txapelduna. 2024an TKE Ligan arituko da berriz.

## Uniformea

Taldearen kolorea morea da eta traineruaren izena Libia da.

## Historia

Sanpedrotarra Arraun Elkartea 1958an sortu bazen ere traineru sanpedrotarrek historia handia izan dute aurretik ere.

### XIX. mendea

Kontxako Banderako bigarren edizioa irabazi zuen 1880an. 1889an Kontxan bigarren egin zuen. Ondoren Bilbon hartu zuen parte eta bosgarrena izan zen. Hala ere Ondarroari desafioa egin zion eta 1890an Getaria eta Donostia arteko ibilbidean ondarrutarrak atera ziren garaile. Urte horietan sanpedrotarrek ia urtero hartu zuten parte Kontxan eta postu onak lortu ere bai, 1897ko bigarren postua eta 1899ko garaipena esate baterako.

### Gerra aurrea

XX. mendea bikain hasi zuten sanpedrotarrek 1906an Kontxako bigarren bandera eskuratuz. 1917an ere beste garaipen bat izan zuen. Garai onena ordea 20 eta 30 hamarkadetan izan zuten, Kontxako sei bandera jarraian irabazi zituelarik "Aita Manuel"en kuadrilak, 1927an hasi eta 1932 arte. 1935ean azkenengo bandera bat eskuratu zuten.

### Elkartearen hasiera

1957an arraunlari sanpedrotarrek Espainiako Batel Txapelketa irabazi zuten eta orduan Elkarte bat sortzea erabaki zuten. Hasieran batel eta trainerillatan aritu ziren Espainiako txapelketa ugari irabaziz eta ondoren trainerua uretaratu zuten berriz ere, 1971n Kontxako Banderan hirugarren postua lortuz.

### XX. mendearen bukaera

Sanpedrotarra Arraun Elkartearen garai onenak 80. hamarkadaren erdialdera hasi ziren, 1986an Kontxan hirugarren egin ondoren 1987 eta 1999 artean Kontxako lau bandera, Espainiako lau txapelketa, Euskadiko 7 eta Gipuzkoako 8, Liga nagusi bat eta Euskal Herriko bandera onenak hainbat aldiz irabazi zituelarik. Bereziki aipagarriak izan ziren 1993ko denboraldia, 15 banderatik 13 irabazi zituena eta 1994ko denboraldia 17tik 16 irabazi zituena. Juan Carlos Fontan izan zen urte horietako patroia eta Libia traineruaren izena. Harrobiko talde bat ere izan zuen, Kalparra, sanpedrotarren instalazioen izena hain zuzen ere.
2000 urtean arraunlarien aldaketak etorri ziren eta trainerua ateratzea lortu bazuten ere maila nabarmen jaitsi zen.

### XXI. mendea

XXI. mendea behe mailako ligatan hasi zuten. 2006an ordea KAE Liga irabazi eta TKE Ligara igo ziren. 2009an TKE Ligako bigarren postua eskuratu zuten. Kontxako banderan ez du zorte handirik eduki, izan ere 2010, 2011 eta 2012an zortzigarren postuan gelditu baitzen sailkapen estropadan eta beraz ez zuen Banderan lehiatzerik lortu. 2013an azkenean lortu zuen sailkatzea eta bosgarren egin zuen.
2014an eta 2015an ligan erdialdean ibili izan zen, tarteko estropada onak eginez ere bai. 2015ean Kontxako Banderarako sailkatu zen eta seigarren egin zuen. Hurrengo urteetan apal ibili da baina 2018an Kontxako Banderara sailkatzea lortu zuen. 2019 urtean jeitsiera play-offak jokatuko zituen, azkenarekin puntutan berdinduta gelditu zen arren eta maila galdu zuen.
2020an bigarren egin zuen KAE Ligan eta igoera play-offak jokatu zituen baina ez zuen igoera lortu. 2021 denboraldia ere bikain hasi zuen, lidertza ere izan zuen, baina denboraldi gorabeheratsuaren ondorioz laugarren amaitu zuen. 2022an KAE Ligako txapelduna izan zen baina play-offetan ez zuen lortu mailaz igotzea. 2023an bigarren aldiz jarraian irabazi zuen KAE Liga eta play-offetan TKE Ligara itzuli zen.
TKE Ligan sufritzea tokatu zitzaion eta 11. postuan gelditu zen. Ondoren play-offetan San Juanen aurka lehiatzea egokitu zitzaion eta maila galdu zuen.

## Patroi historikoak

Sanpedrotarren arteko patroi handienak Aita Manuel eta Juan Carlos Fontán izan dira dudarik gabe, hala ere lehenago izan ziren Kontxako Bandera irabazi zutenak ere.
* Manuel Arrillaga "Aita Manuel" (9): 1917, 1921 (Pasaia), 1927, 1928, 1929, 1930, 1931, 1932 eta 1935.
* Juan Carlos Fontan (4): 1989, 1991, 1993 eta 1994.
* Bixente Sarria (1): 1906.
* Sarria (Bixente?) (1): 1880
* Lukas Iturralde (1): 1899.

## Palmaresa
### Kontxako Bandera

* Txapelduna (15): 1880, 1899, 1906, 1917, 1927, 1928, 1929, 1930, 1931, 1932, 1935, 1989, 1991, 1993 eta 1994.
* Bigarrena (10): 1889, 1907, 1910, 1919, 1934, 1944, 1987, 1988, 1990 eta 1998.
* Hirugarrena (7): 1892, 1924, 1971, 1986, 1995, 1996 eta 2009.
* Sailkapen estropadako irabazlea (6): 1987, 1988, 1989, 1990, 1993 eta 1994.
* Sailkatua (19): 1986, 1987, 1988, 1989, 1990, 1991, 1992, 1993, 1994, 1995, 1996, 1997, 1998, 1999, 2008, 2009, 2013, 2015 eta 2018.

### TKE Liga

* Txapelduna (0)
* Bigarrena (1): 2009
* Hirugarrena (0):
* Irabazitako estropadak (2021 barne): 2
* Parte hartzeak (13): 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019
* Euskal Liga (1): 1994 (ez ofiziala).
* KAE 1 Liga (3): 2006, 2022, 2023.
* Gipuzkoako Promozio Liga (1): 1993 (Kalparra)

### Espainiako Traineru Txapelketa

* Txapelduna (4): 1988, 1989, 1990 eta 1994.
* Bigarrena (2): 1991 eta 1993.

### Euskadiko Traineru Txapelketa

* Txapelduna (7): 1987, 1988, 1989, 1991, 1993, 1994 eta 1996.
* Bigarrena (3): 1990, 1998 eta 2008.

### Gipuzkoako Traineru Txapelketa

* Txapelduna (9): 1988, 1989, 1990, 1993, 1994, 1995, 1996, 1997 eta 2009.

### Gainontzeko estropadak

| Handiak | Nerbioiko Sari Handia (6): 1987, 1989, 1990, 1991, 1993, 1994. El Corte Ingles Bandera (4): 1987, 1990, 1993, 1994. Zarauzko Ikurrina (5): 1988, 1991, 1993, 1994, 1996. |
| Etxekoak | San Pedroko Bandera (10): 1993, 1994, 1995, 1996, 1998, 1999, 2001, 2002, 2006, 2020. Pasaiako Portuko Bandera (1): 2023. Pasaiako Bandera (4): 1987, 2006, 2021, 2023. Pasaiako erlojupeko traineru estropada (1): 2013. |
| Gipuzkoan | Zumaiako Bandera (4): 1987, 1988, 1989, 1990. Getaria-Donostia Trabesia (1): 1987. Memorial Prego (1): 1991. Urumeako Bandera (3): 1989, 1992, 1994. Sprint estropada Donosti (3): 1989, 1990, 1994. Koxtaperen Bandera (1): 1993. Fortunaren Promozio Bandera (1): 1993 Hondarribiko Bandera (3): 1993, 1994, 1998. El Diario Vasco Bandera (3): 1994, 1996, 1997. Oreretako Bandera (1): 1995. Hernaniko Bandera (1): 1996. Orioko Bandera (3): 1996, 1997, 1998. Donibanekoren Bandera (1): 1996. Trintxerpeko Bandera (1): 2006. Hondarribiko Traineru Jaitsiera (1): 2008. Oriako Traineru Jaitsiera (1): 2009. Orio Kanpina Bandera (1): 2022. Zarautz Arraun Elkartearen Ikurrina (1): 2022. CMO Valves Bandera - San Juan (1): 2023. |
| Bizkaian | Petronor Bandera (8): 1987, 1988, 1989, 1990, 1991, 1992, 1993, 2006. Bermeoko Bandera (4): 1987, 1992, 1993, 1994. Sestaoko Bandera (2): 1988, 1994. Bizkaiko Diputazioaren Bandera (4): 1990, 1991, 1993, 1994. Santurtziko Bandera (4): 1991, 1992, 1993, 1995. Lekeitioko Bandera (5): 1992, 1993, 1994, 1996, 2006. Ondarroako Bandera (1): 1992. Portugaleteko Bandera (1): 1993. Dalia Saria (Areeta) (3): 1994, 1995, 2013. Getxoko Bandera (2): 1995, 1998. Lekeitioko San Antolin Bandera (3): 1995, 2006, 2012. Elantxobeko Bandera (1): 1996. Bilbo Hiriko Bandera (3): 1997, 1998, 2023. Kaikuren 75 urteurreneko Bandera (1): 1998. Isuntzaren Bandera (1): 2009. La Navalen mendeurrena (Portugalete): 2009. Algortako Portuzarra Ikurrina (1): 2013. Plentziako Ikurrina (1): 2013. Mundakako Bandera (2): 2013, 2023. Itsasoko Amaren Bandera (1): 2013. Erandioko Ikurrina (1): 2015 KAE 1 Ligako estropada Getxon (1): 2020. |
| Lapurdin | Donibane Lohitzuneko Bandera (2): 1991, 1992. Miarritzeko Bandera (1): 1994. Hendaiako Bandera (1): 1995 |
| Nafarroan | Aritzaleku Kanpinaren Saria (Allozko urtegia): 2012 |
| Kantabrian | Kantabriako Diputazioaren Bandera (1): 1988. Ría del Asón Bandera (2): 1995, 2013. Santanderko Bandera (2): 2006, 2013. Marina de Cudeyoko Bandera (1): 2006. Pontejosko Bandera (1): 2006. San Vicente de la Barquerako Bandera (1): 2012. Colindresko Traineru Jaitsiera (1): 2018. Santoñako Bandera (1): 2020. Castro Urdialesko Bandera (2): 2020, 2023. Castro KAE (1): 2022. |
| Asturiasen | Llanesko Bandera (1): 1995. Gozón Udaleko Bandera (1): 2013 |
| Galizan | "Descubridor" Bandera Baiona (Galizia): 1991. Moañako Bandera (1): 2009 |

### Trainerillak

* Espainiako Txapelketa (4): 1965, 1971, 1988 eta 1989.
* Euskadiko Txapelketa (2): 1988 eta 1989.
* Gipuzkoako Txapelketa (3): 1987, 1989 eta 1990.
* Zarauzko trainerilla estropadak (1): 1968.
* Bermeoko trainerilla estropadak (1): 1965.

### Batelak

* Espainiako Txapelketa (5): 1957, 1967, 1969, 1970 eta 1971.
* Gipuzkoako Txapelketa (4): 1970, 1971, 2010 eta 2012.

## Azken denboraldiak

Dendoraldiak :
| TKE | 14 |
| KAE 1 | 9 |
| KAE 2 | 0 |
| 2025 barne. |||
| Urtea | Liga | Kontxa |
| 2003 | Federazio Liga, 8.a | - |
| 2004 | Federazio Liga, 10.a | - |
| 2005 | Federazio Liga, 8.a | - |
| 2006 | KAE 1 Liga, 1.a | - |
| 2007 | TKE Liga, 7.a | - |
| 2008 | TKE Liga, 4.a | 6.a |
| 2009 | TKE Liga, 2.a | 3.a |
| 2010 | TKE Liga, 8.a | - |
| 2011 | TKE Liga, 8.a | - |
| 2012 | TKE Liga, 5.a | - |
| 2013 | TKE Liga, 8.a | 5.a |
| 2014 | TKE Liga, 9.a | - |
| 2015 | TKE Liga, 8.a | 6.a |
| 2016 | TKE Liga, 10.a | - |
| 2017 | TKE Liga, 9.a | - |
| 2018 | TKE Liga, 9.a | 8.a |
| 2019 | TKE Liga, 11.a | - |
| 2020 | KAE 1 Liga, 2.a | - |
| 2021 | KAE 1 Liga, 4.a | - |
| 2022 | KAE 1 Liga, 1.a | - |
| 2023 | KAE 1 Liga, 1.a | - |
| 2024 | TKE Liga, 11.a | |

## B trainerua

1990 eta 1995 artean sanpedrotarrek bigarren traineru bat uretaratu zuen eta Kalparra izena jarri zioten. Sei denboraldi horietan hainbat bandera irabazi zituen. 1991ean "Descubridor bandera" eta Donibane Lohizunekoan garaile izan zen, 1993an Traineru gipuzkoarrak promozionatzeko liga irabazi zuen (Pasaia eta Fortuna banderak barne) eta 1995ean bost bandera irabazi zituen:
* Gipuzkoako Promozio Liga: 1993
* Descubridor bandera (Baiona, Galizia): 1991
* Donibane Ziburuko Estropada (1): 1991
* Koxtaperen Bandera (1): 1993
* Fortunaren Promozio Bandera (1): 1993
* Hendaiako Bandera (1): 1995
* Oreretako Bandera (1): 1995
* Llanesko Bandera (1): 1995
* Ría del Asón Bandera (1): 1995
* Lekeitioko San Antolin Bandera (1): 1995
Hamabost urte beranduago, 2010an berriz atera zuen bigarren trainerua San Pedrok. KAE 2 Ligan aritu zen eta emaitzarik onena 2013an izan zuen, Ligan zortzi bandera eskuratu zituen eta Ligako txapeldun gelditu zen. Urte bakarra egin zuen KAE 1 mailan baina 2015ean play-offetan berriz itzuli zen, oraingoan ere urte bakarrerako. 2018an uretaratu zuen trainerua azken aldiz.

### Ligak

* KAE 2 Liga
** Txapelduna (1): 2013
** Hirugarrena (2): 2012, 2015

### Banderak

| Etxekoa | San Pedroko KAE Bandera (0): hirugarren 2013 eta 2015ean |
| Gipuzkoan | - |
| Bizkaian | Algortako Portuzarra Ikurrina (1): 2013 Plentziako Ikurrina (1): 2013. Areetako Bandera (1): 2013 Mundakako Bandera (1): 2013. Itsasoko Amaren Bandera (1): 2013 Erandioko Ikurrina (1): 2015. |
| Kantabrian | San Vicente de la Barquerako Bandera (1): 2012. Ría del Asón Bandera (1): 2013. Santanderko Bandera (1): 2013. |
| Asturiasen | Gozón Udaleko Bandera (1): 2013. |

### Denboraldiak

Dendoraldiak :
| KAE 1 | 3 |
| KAE 2 | 7 |
| 2025 barne. |||
| Urtea | Liga |
| 2005 | Federazio Liga, 16.a |
| 2006- 2009 | ez |
| 2010 | KAE 2 Liga, 11.a |
| 2011 | KAE 2 Liga, 7.a |
| 2012 | KAE 2 Liga, 3.a |
| 2013 | KAE 2 Liga, 1.a |
| 2014 | KAE 1 Liga, 11.a |
| 2015 | KAE 2 Liga, 3.a |
| 2016 | KAE 1 Liga, 11.a |
| 2017 | KAE 2 Liga, 12.a |
| 2018 | KAE 2 Liga, 7.a |
| 2019- | ez |

## San Pedroko estropadak

San Pedrok bi estropada antolatzen ditu Pasaiako Badian, alde batetik TKE Ligako San Pedroko Bandera eta bestetik KAE 2. mailako estropada.
Hauetaz gain 2009tik aurrera Pasaiako erlojupeko traineru estropada antolatu izan du martxoan.

## Ikus, gainera

* Euskal Herriko arraun taldeak

## Erreferentziak

* ↑ (Gaztelaniaz) angelobregonsierra. (2014-11-27). «Cofradías vs. Sociedades Deportivas» LA BANCADA DEL REMO (Noiz kontsultatua: 2024-05-19).
* 1 2 «Eusko Label Liga de traineras» www.euskolabelliga.com (Noiz kontsultatua: 2024-12-14).
* 1 2 «Arraun Ikasi Kontxa» www.arraunikasi.com (Noiz kontsultatua: 2024-05-19).
* 1 2 3 (Gaztelaniaz) LASA, GAIZKA. (2010-01-09). «El regreso de un patrón de madera» El Diario Vasco (Noiz kontsultatua: 2024-05-19).
* 1 2 «San Pedro eta Bueu igo dira Eusko Label Ligara; Santurtzik maila galdu du» EITB 2023-09-17 (Noiz kontsultatua: 2024-05-19).
* ↑ «ONDARROA - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2024-12-14).
* 1 2 «AITA MANUEL - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2024-05-19).
* ↑ (Gaztelaniaz) Viñas, Elena. (2019-11-16). «Por aquellas victorias de la Libia» El Diario Vasco (Noiz kontsultatua: 2024-12-14).
* ↑ (Gaztelaniaz) Alberdi, Martín. (2022-08-31). «Palmarés de ganadores de la Bandera de La Concha» El Diario Vasco (Noiz kontsultatua: 2024-12-14).
* ↑ «Kalparra» Pasaia (Noiz kontsultatua: 2024-12-14).
* ↑ «Castro confirma su dominio en la Ría y bate el récord de victorias en la Liga de Remo San Miguel» www.publico.es 2009-09-20 (Noiz kontsultatua: 2024-05-19).
* ↑ (Gaztelaniaz) «Rivalidad eterna, un objetivo común» Mundo Deportivo 2020-06-26 (Noiz kontsultatua: 2024-05-19).
* ↑ (Gaztelaniaz) EFE. (2019-09-15). «Zarautz asciende a la ACT y Hondarribia permanece en la Liga Euskotren» Noticias de Gipuzkoa (Noiz kontsultatua: 2024-12-14).
* ↑ (Gaztelaniaz) EFE. (2020-09-20). «Zarautz sella la permanencia y Tirán el ascenso a la Liga Eusko Label» Noticias de Gipuzkoa (Noiz kontsultatua: 2024-12-14).
* ↑ (Gaztelaniaz) González, Cristina. (2022-09-19). «Samertolaméu vuelve a la ACT con “orgullo”» Faro de Vigo (Noiz kontsultatua: 2024-12-14).
* ↑ «San Juan eta Ares Eusko Label Ligara igo dira; San Pedrok maila galdu du» EITB 2024-09-15 (Noiz kontsultatua: 2024-12-14).
* ↑ (Gaztelaniaz) VIÑAS, ELENA. (2016-11-19). «Por las gestas de Aita Manuel» El Diario Vasco (Noiz kontsultatua: 2024-12-14).
* ↑ (Gaztelaniaz) LASA, GAIZKA. (2010-08-13). «La trainera B, de quebradero de cabeza a satisfacción» El Diario Vasco (Noiz kontsultatua: 2024-12-14).
* ↑ (Gaztelaniaz) n.g. (2013-08-25). «San Pedro B certifica hoy su ascenso» Noticias de Gipuzkoa (Noiz kontsultatua: 2024-12-14).

## Kanpo estekak

* Klubaren webgune ofiziala
* KTE Ligako webgunea
* Datuak: Q3066949
* Multimedia: Sanpedrotarra Arraun Elkartea / Q3066949